Deg yixef wis sin, nesleḍ tizlatin n Meɛtub Lunes, anda nbeyyen-d belli di tazwara n umecwaṛ-ines di ccna yeɛṛeḍ ad yefk awal i wumdan yefnan(lmeyyet)neɣ i umdan ibeɛden(absent) dayen i d-ibanen s usemres n wawalen «ini-d, hḍeṛ…» neɣ s usemres n (l’apostrophe), am akken daɣen yessaweḍ yefka awal s wudem usrid i lmeyyet, di tezlit-ines tamezwarut i d-yeffɣen deg useggas n 1979 s uzwel «Uh a yemma ṣbeṛ», s-yin ɣuṛ-s di tezlitines deg-i yerra tajmilt i unaẓuṛ S.Ɛazem deg useggas n 1983, anda i d-yella wawal gar sin yemdanen : win yeddren (Meɛtub ) d wumdan yemmuten( S.Ɛazem) . S wakka nufa-d d akken tugna-agi d tin yennernan deg tezlatin-is, imi teban-d s tuget deg yeḍrisen-is i d-iteddun.